**Kivonat**

**Telki Község Képviselő-testülete**

**2015 február 9-én megtartott ülésének**

**jegyzőkönyvéből**

**Telki Község**

**Képviselő-testülete**

**14/2015. (II.09.) Öh. számú**

**Határozata**

**Telki Napló, mint helyi sajtótermék működésének szabályozása**

A képviselő-testület úgy határoz, hogy a ,, Telki Napló ,, havi önkormányzati sajtótermék megjelenésének alapjait az alábbiakban határozza meg:

- A kiadvány havi rendszerességgel jelenik meg.

- A kiadvány terjedelme 20 oldal, rendkívül indokolt esetben a terjedelmi korlát 4 lappal meghaladható.

- A kiadvány lapzárta időpontja: minden hónap 10-15 közötti időpontban van, kivéve a decemberi lapszám

- A kiadvány valamely lapszám megjelenésének elmaradása rendkívüli okból, a képviselő-testület hozzájárulásával történhet meg.

- A kiadvány rendszeres tartalmi eleme: a polgármester beszámolója, önkormányzati hírek, a képviselő-testület üléseiről szóló beszámoló, képviselői beszámolók, intézmények információ tartalmú hírei, kulturális hírek, programajánlók, anyakönyvi hírek, hirdetések.

- A kiadvány minden képviselő részére évente két alkalommal 1-1 oldalas ( max.5500 karakter ) megjelenési lehetőséget biztosít, előzetesen egyeztetett ütemezés szerint (maleyik képviselő melyik hónapban).

- A kiadványba fizetett hirdetések a lap terjedelmének 20 %-a mértékéig jelentethetőek meg. megrendeléskor egyértelműen jelezni kell a hirdetés jelleget.– Fontos, hogy a hirdetéseket valós tartalmuk szerint kell kategorizálni és a lap szerkezetébe beépíteni.

- A hirdetések tartalmi szerkesztésre előkészítése a felelős szerkesztő feladata, a hirdetési díjak mértékét a határozata melléklete szerinti díjtáblázat szabályozza. A szerkesztőnek jogában áll hirdetést elutasítani tartalmi, formai vagy terjedelmi okok miatt. A lap nem fogadhat pártpolitikai, önkormányzati és országgyűlési választási hirdetéseket, nem adhat továbbá teret semmilyen hirdetésnek, amelynek célja adatgyűjtés.

A kiadó felhívja a felelős szerkesztő figyelmét, hogy az újságban megjelentetett írásos anyagok alapvető szerkesztői alapelvein ( a tisztesség, függetlenség, megbízhatóság, érzékenység) felül etikai kódexbe szabályozza az írásokkal szembeni követelményeket.

*Melléklet: etikai kódex*

**Deltai Károly sk. dr. Lack Mónika sk.**

**Polgármester jegyző**

A kiadmány hiteléül:

**Bogoly Andrea**

**titkársági előadó**